kardosdrur/scandi-wiki huggingface dataset:
Lotto24

Lotto24 ApS er et firma, der siden 1999 har udbudt reklamefinansieret lotto. Grundlæggerne startede senere sammen teleselskabet M1 A/S. 

Lotto24 har siden 2010 været ejet og drevet af Plusservice ApS (Holding).

Konceptet 
Lottokonceptet er det velkendte, hvor man vælger en talkombination som vilkårligt bliver udtrukket. De gratis lottospil finansieres igennem reklameindtægter, som blandt andet indsamles ved reklamer og spillerne accepterer at modtage reklamemails. Afhængig af spiltypen kan der vindes pengepræmier eller ting.

Retsstridighed med Danske Spil 
Det statslige selskab Danske Spil (dengang Dansk Tipstjeneste) lagde i 2001 sag an mod Lotto24 fordi firmaet fik registreret navnet som figurvaremærke. Danske Spil vandt sagen i Ankenævnet for Patenter og Varemærker. Lotto24 ankede afgørelsen og i 2010 fastslog Højesteret, at Danske Spil ikke har eneret på at bruge ordet lotto.

Kilder

Eksterne henvisninger 
 Lotto24

Lotterier
Gamblingvirksomheder i Danmark
DM i ishockey 1959-60

Danmarksmesterskabet i ishockey 1959-60 var det tredje DM i ishockey. Mesterskabet blev arrangeret af Dansk Ishockey Union og havde deltagelse af tre klubber: de jyske mestre fra Silkeborg Skøjteløberforening samt Rungsted Ishockey Klub og de forsvarende mestre fra Kjøbenhavns Skøjteløberforening (KSF). Mesterskabet var det første i fire sæsoner, idet det de foregående tre vintre ikke havde været muligt at afvikle DM på grund af mangel på frostvejr.

Silkeborg Skøjteløberforening havde kvalificeret sig til DM-turneringen ved at vinde det jyske mesterskab i ishockey (for sjette gang i træk), og i kampen om "provinsmesterskabet" (der i praksis var en DM-semifinale) mødte jyderne Rungsted Ishockey Klub. Kampen blev spillet den 28. februar 1960 på Østerbro Stadion i København, hvor nordsjællænderne vandt med 17-1 og dermed gik videre til DM-finalen mod KSF, mens silkeborgenserne måtte nøjes med bronzemedaljerne, ligesom i sæsonen 1954-55.

DM-finalen blev spillet den 6. marts 1960 på Østerbro Stadion, hvor KSF besejrede Rungsted med 6-5 (3-1, 1-4, 1-0, 1-0). Stillingen efter ordinær spilletid var 5-5, og derfor blev kampen afgjort i 2 × 5 minutters forlænget spilletid, hvor KSF's Bjarne Carlsens enlige mål afgjorde mesterskabet. Dermed forsvarede københavnerne deres danmarksmesterskab vundet i sæsonen 1955-56, hvor de ligeledes havde vundet over Rungsted IK i finalen.

Kilde 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Omkamp før mesterskabet var hjemme i ishockey..., Politiken, 7. marts 1960, s. 14.
 Politiken, 29. februar 1960, s. 13.

1959-60
Ishockey i 1960
Peter Sallis

Peter Sallis (født 1. februar 1921, død 2. juni 2017) var en engelsk skuespiller, der var kendt for sit arbejde med britisk TV. Han var også kendt for at levere stemme til Walter i Walter og Trofast.

Filmografi 
 Dracula får blod på tanden (1970)

Eksterne henvisninger 
 

Skuespillere fra Storbritannien
Apsis (astronomi)

Apsis er en betegnelse for de to punkter i en planets bane hvor afstanden til solen er størst eller mindst. Tilsvarende for en månes bane om en planet.

Se også 
 periapsis (nærmeste punkt) og apoapsis (fjerneste punkt)
 perihel og aphel (benyttes ved baner omkring Solen)
 perigæum og apogæum (benyttes ved baner omkring Jorden)

Topologiske begreber i astronomi
Solen
Apsis (flertydig)

Apsis kan have flere betydninger:
 Apsis – om korrundinger i kirker
 Apsis (astronomi) – et målbart punkt i astronomiske teorier
Fjelstervang

Fjelstervang er en landsby i Vestjylland med . Fjelstervang er beliggende fem kilometer nord for Kibæk, 13 kilometer øst for Videbæk og 15 kilometer sydvest for Herning. Byen hører til Ringkøbing-Skjern Kommune og er beliggende i Region Midtjylland.

Øst i vest 
Øst i vest er et område, der omfatter landsbyerne Fjelstervang, Rimmerhus og Vorgod Østerby med tilhørende opland. Området udgør skoledistriktet til Fjelstervang skole.

Kirke 
Fjelstervang Sogn er et sogn i Skjern Provsti i Ribe Stift.

Fjelstervang Kirke blev bygget i 1898.

Kirken blev gennemgribende moderniseret indvendigt i 2012.

Børnenes Allé 
Børnenes Allé omfatter vuggestue, børnehave, skole og sfo og de gennemgående temaer er udeliv, bevægelse, samarbejde på tværs af aldre og Fri for mobberi.

Fjelstervang Skole og SFO (Skolestræde 1, Fjelstervang, 6933 Kibæk)

Fjelstervang Vuggestue og Børnehave (Nørrevænget 33, Fjelstervang, 6933 Kibæk)

Landsbycenter 
Landsbycenteret ligger i forbindelse med skolen og biblioteket, og rummer kirkekontor, mødelokaler, tekøkken og minihal.

Landsbycenteret blev bygget i 2005. Områdets borgere samlede ind til landsbycenteret. Dertil gav kommunen gav en andel.

Udeforsamlingshus 
Fjelstervang Udeforsamlingshus er beliggende i krattet ved stadion.

Udeforsamlingshuset blev til ved en konkurrence, som var udviklet i samarbejde med DR og Dansk Arkitektur Center. Der var meldt 800 projekter til konkurrencen, hvor fire af de projekter blev til virkelighed. Én af dem var Fjelstervang Udeforsamlingshus, som vandt 1,6 million kr. og arkitekthjælp. Arkitekterne var Joan Raun Nielsen og Sofie Willems fra Spektrum Arkitekter i København. Udeforsamlingshuset blev indviet den 28. september 2013 og er åbent for alle den dag i dag. 24/7

Kilder 

Byer i Ringkøbing-Skjern Kommune
Herborg

Herborg er en by i Vestjylland med , beliggende 27 km vest for Herning, 4 km sydvest for Videbæk, 18 km nord for Skjern og 23 km øst for Ringkøbing. Byen hører til Ringkøbing-Skjern Kommune og ligger i Region Midtjylland.

Herborg hører til Herborg Sogn, og Herborg Kirke ligger i byen.

Faciliteter 
Herborg Friskole er oprettet i 2008 og giver undervisning på 0.-8. klassetrin. Børnehuset Trekløveret er tilknyttet friskolen og har børnehave og SFO samt vuggestue, der blev oprettet i september 2015. Samme år fik skolen nye idrætsfaciliteter med bl.a. springgrav. Friskolen har 13 ansatte, og børnehuset har 12.

Historie

Kirke, sogn og kommune 
Herborg Sogn blev udskilt fra Vorgod Sogn i 1898, og Herborg Kirke blev opført i 1899 nogenlunde midt mellem de to gamle landsbyer Vester Herborg og Øster Herborg. Et par km vest for den nuværende kirke har der ligget en kirke, der er nævnt i Ribe Oldemoder i 1340. Kort efter blev den øde, vistnok under Den sorte død. Mange sten fra denne kirke findes i omegnens gårde, og de sidste blev brugt ved anlægget af Ringkøbing-Silkeborg landevej i 1856. Ved Sæddingvej er rejst en mindesten, hvor kirken lå.

Herborg Sogn var anneks til Nørre Vium Sogn og havde altså ikke egen præst. Hovedsognet og annekset udgjorde Nørre Vium-Herborg sognekommune helt frem til kommunalreformen i 1970. Her kom den med i Videbæk Kommune, som ved strukturreformen i 2007 indgik i Ringkøbing-Skjern Kommune.

Genforeningssten 
Ved den gamle station står en sten til minde om Genforeningen i 1920. Den blev afsløret på 2-års dagen 15. juni 1922.

Stationsbyen 
Herborg fik i 1920 jernbanestation på Skjern-Videbæk banen. Persontrafikken blev indstillet i 1955, læssesporet blev nedlagt i 1970, og den sidste godstrafik mellem Skjern og Videbæk stoppede i 1981.

Stationsbygningen findes på Genforeningsvej 17. Den blev i 1999 købt af Videbæk-Skjern Veteran- og Modeljernbane, der bruger den som klublokale og har modeljernbane i den. På sporsiden af stationsbygningen står tre godsvogne på skinnerne.

Foreningen havde også fået overdraget banen, hvor skinnerne stadig findes på en lang strækning, så man kan køre 12½ km mod syd til industrikvarteret i Skjern på skinnecykler, som vedligeholdes af foreningen og udlejes i Astrup Købmandshandel.

Banetracéet er også bevaret i den anden retning som en 2½ km lang sti fra Skolevej i Herborg til Søndergade i udkanten af Videbæk. Her er skinnerne også bevaret, men der er lagt grus oven på svellerne, så man både kan gå og cykle på stien.

Noter

Eksterne kilder/henvisninger 

 Videbæk-Skjern Veteran- og Modeljernbane
 SDFE kortviser: Høje målebordsblade 1842-1899 og lave målebordsblade 1901-1971

Byer i Ringkøbing-Skjern Kommune
Byer og bydele med genforeningssten
Karup (flertydig)

Karup kan henvise til flere artikler:

 Karup (Midtjylland), også kaldet Karup J, bebyggelse i Karup Sogn (Viborg Kommune)
 Karup Å
 Flyvestation Karup og Karup Lufthavn
 Karup Hedeslette
 Karup (Holevad Sogn) (Fyn), bebyggelse i Holevad Sogn
 Karup (Frederikshavn Kommune) (Nordjylland), bebyggelse i Karup Sogn (Frederikshavn Kommune)

Se også 
 Kårup
 Kårup (Fårevejle Sogn)
 Krarup
Leroy Jethro Gibbs

Leroy Jethro Gibbs er en fiktiv person i tv-serien NCIS, portrætteret af den amerikanske skuespiller Mark Harmon.

Leroy Jethro Gibbs er født i Stillwater, Pennsylvania. Hans far hedder Jackson Gibbs (Ralph Waite) og ejer butikken "Stillwater General Store". Gibbs er ansat som Senior Special Agent hos NCIS (tv-serie).

Man møder første gang Gibbs i tv-serien Interne Affærer, hvor han sammen med den yngre kollega Anthony DiNozzo efterforsker en forbrydelse. Da er han allerede en NCIS-Special Agent.

Gibbs' motto er Semper Fi, som er en forkortelse af det latinske "semper fidelis", der betyder "altid tro". Det amerikanske marinekorps, hvor Gibbs har en fortid som højtprofileret finskytte, har ligeledes udtrykket som motto.

Ægteskaber, børn og forhold 
Gibbs har været gift 4 gange med: Shannon Gibbs (afdød), Diane (skilt), Rebecca Gibbs (skilt), Stephanie Flynn (skilt). Han har kun et barn: Kelly Gibbs, som er død i 1991. Kelly og Shannons død har taget hårdt på ham. De blev begge dræbt af en mexicansk narkohandler, som Gibbs senere dræber.

Gibbs har haft et kærlighedsforhold til tidligere direktør for NCIS's hovedkontor i Washington. Jenny Shepard. Man ved ikke hvornår de havde forholdet, om det var imens han var gift eller hvornår. Jenny Shepard ligner Gibbs' første kone Shannon meget, så det kan måske være efter at hun døde at hun blev en "erstatning" for Shannon. Lige efter Gibbs' hukommelsestab i slutningen af NCIS sæson 3, forveksler Gibbs Jenny med sin tidligere kone. Gibbs mister 15 års hukommelse, men kollegaen Ziva David får den tilbage, ved at tage hans hånd og slå sig i nakken, som han ellers plejer at gøre det med Anthony DiNozzo og Ziva selv.

Gibbs og DiNozzo har nærmest et far-søn forhold og han siger selv, at DiNozzo er den søn han aldrig fik. Tilsvarende har han far-datter forhold til begge kollegerne Ziva og Abby

Gibbs' hobby er sløjd. Han laver både, og når én er færdig, begynder han forfra med en ny.

Eksterne henvisninger 
 

Fiktive personer fra NCIS
Radamisto

Radamisto (HWV 12) er en opera i tre akter af Georg Friedrich Händel til en italiensk libretto af Nicola Francesco Haym, baseret på L'amor tirannico, o Zenobia af Domenico Lalli og Zenobia af Matteo Noris. Det var Händels første opera for Royal Academy of Music.

Opførelseshistorie 
Operaen blev uropført på King's Theatre i London den 27. april 1720 og blev anset for at være en succes, hvilket resulterede i yderligere ti forestillinger. En revideret version med forskellige sangere blev skrevet til en genførelse den 28. december 1720. Flere revisioner fulgte og nye udgaver af operaen blev opført i 1721 og i 1728. Den blev også opført i Hamborg. Den første moderne præstation fandt sted i Göttingen den 27. juni 1927.

Den første produktion i USA, i en semi-scenisk version, fandt sted den 16. februar 1980 i Washington, DC og den første fulde iscenesættelse fandt sted på Mannes College i New York den 10. januar 1992. Ellers har der været langt mellem opførelserne i moderne tid: Göttingen Festivals produktion fra 1993 i Zürich, der blev dirigeret af Nicholas McGegan, er senere indspillet af Harmonia Mundi. Opera McGill i Montréal opførte versionen fra 1720 i maj 2006, mens Santa Fe Opera har opført den med kontratenoren David Daniels i sin 2008-sæson.

Roller

Libretto 

Operaen foregår i Armenien i 53 e.Kr. og er baseret på Tacitus' Annales. Den handler om Tiridate, der er lidenskabeligt forelsket i Zenobia, selvom hun er lykkeligt gift med Radamisto.

Partitur 
 Partituret til Radamisto (red. Friedrich Chrysander, Leipzig 1875)

Noter

Kilder 
 

Operaer af Georg Friedrich Händel
Red Dead Redemption

Red Dead Redemption er et konsolspil der foregår i det vilde vesten i starten af 1900-tallet. Spillet udkom i 2010.

I 2018 udkom Red Dead Redemption 2.

Historie 
Det civiliserede samfund rykker med hastige skridt frem, og "det vilde vesten" er blot en erindring. Lovløsheden og det uspolerede landskab må vige for regeringens rækkevidde og industrialiseringen.

Spilleren styrer John Marston, en tidligere kriminel, som får et tilbud af føderale agenter: Han kan hjælpe dem at opspore og fange eller myrde medlemmer fra hans tidligere bande. Hvis ikke han tager imod tilbuddet, tager de hans familie fra ham. Spillet bringer spilleren ud på et eventyr over det amerikanske grænseland mellem vildnisset og civilisationen.

Spillet er et såkaldt 'Open world'-spil og giver spilleren fri mulighed for at udforske byer, prærier, bjerge mv.

Teknisk 

Spillet er udgivet til både Xbox 360 og Playstation 3. Spillet benytter sig af Rockstars "Rockstar Advanced Game Engine" (RAGE).

Udvikling 
Spillet er produceret af Rockstar San Diego, en underafdeling af Rockstar Games, som står bag GTA-serien. Spillet er en opfølger til "Red Dead Revolver" fra 2004.

Udgivelsen er blevet forsinket flere gange, og Rockstar har tabt en del penge på grund af dette. For at få overskud, skal der sælges omkring 1,5 millioner enheder.

Presseomtale 
Rockstar San Diego har modtaget en del kritik fra pressen, idet de efter sigende sendte en e-mail til den australske journalist Toby McCasker, og næsten krævede, at han gav spillet en god anmeldelse .

Spillet har ellers fået gode anmeldelser, og flere steder endog topkarakter. Det er blevet hyldet som en moderne klassiker og er blevet udråbt til at sætte nye standarder for Open world spil og for western-genren.

Udgivelse 
Spillet blev udgivet den 18. maj 2010 i USA, og den 21. maj 2010 i Europa og resten af verden.

Noter

Eksterne henvisninger 
 

Computerspil fra 2010
Xbox 360-spil
PlayStation 3-spil
Red Dead
Alessandro

Alessandro (HWV 21) er en opera skrevet for Royal Academy of Music af Georg Friedrich Händel i 1726 til en libretto af Paolo Rolli. Librettoen er baseret på en historie af Ortensio Mauro med titlen La superbia d'Alessandro. Dette var den første opera, som Händel skrev for de to prima donne, Faustina Bordoni og Francesca Cuzzoni, der sang hhv. Rosane og Lisaura ved urpremieren. Händel gjorde brug af deres virkelige liv og professionelle rivalisering i sin behandling af historien. Ved uropførelsen var Francesco Bernardi også på rollelisten.

Händel havde oprindeligt planlagt Alessandro som sit første bidrag til sæsonen 1725-1726 på Royal Academy of Music. Men Bordoni kom ikke til London i tide til, at han kunne nå at iscenesætte Alessandro, hvorfor Händel fik sat Scipione op i marts og april 1726, indtil hun kom til byen. Alessandro fik sin førsteopførelse den 5. maj 1726 på King's Theatre i London.

Historien er bygget op omkring Alexander den Stores tur til Indien, hvor han møder Poro, kongen af Indien, som Händel i øvrigt skrev en anden opera om.

Roller

Synopsis 
Alessandro kommer til at tro, at han er søn af guden Jupiter. Hans vrangforestilling er så stærk, at han kræver at blive tilbedt som en gud. Hans makedonske kaptajner konspirerer derfor for at helbrede ham for denne tro, men deres indsats er for svag. Imens konkurrerer Rossane og Lisaura om Alessandros kærlighed.

Diskografi 
 Deutsche Harmonia Mundi IC 157 16 9537 3: René Jacobs, Sophie Boulin, Isabelle Poulenard, Jean Nirouet, Stephen Varcoe, Guy de Mey, Ria Bollen. La Petite Bande, Sigiswald Kuijken (dirigent)

Links 
 Partituret til Alessandro (red. Friedrich Chrysander, Leipzig 1877)
 Librettoen  til Alessandro (på italiensk)

Referencer 

 Amadeus Almanac 
 

Operaer af Georg Friedrich Händel
Choudhary Rahmat Ali

Choudhary Rahmat Ali (født 16. november 1897, død 3. februar 1951) var en pakistansk muslimsk nationalist, som var en af de første, der kæmpede for skabelsen af nationen Pakistan. Han er krediteret for at have fundet på navnet Pakistan.

Kildeangivelser 

Politikere fra Pakistan
Varsity Fanclub

Varsity Fanclub (også kendt som VFC) er en amerikansk vokalgruppe fra Los Angeles, Californien.

De blev opdaget i år 2006, og samarbejdede oprindeligt med Capitol Records. Medlemmerne hed Bobby Edner, David Lei Brandt, Drew Ryan Scott, Jayk Purdy og Thomas Fiss. Thomas besluttede dog i 2009 at gå solo, så der kom en ny sanger ind i gruppen, T.C Carter.

Eksterne henvisninger
Officiel Website 

Popgrupper fra USA
Vorgod-Barde

Vorgod-Barde er en by i Vestjylland med . Byområdet består af Vorgod og Barde, som er vokset sammen. I 2009, som er det sidste år, hvor de to byer er optalt hver for sig, havde Vorgod 553 indbyggere og Barde 462 indbyggere .

Vorgod-Barde er beliggende 5 kilometer øst for Videbæk og 17 kilometer vest for Herning. Byen ligger i Ringkøbing-Skjern Kommune og er beliggende i Region Midtjylland. Den hører til Vorgod Sogn, og Vorgod Kirke samt Vorgod-Barde Skole ligger i byen.

På Kongevejen 38 i Vorgod finder man Videbæk Egnsmuseum, som har til huse på en gammel slægtsgård med lade, stald og maskinbygninger. Foruden klenodier fra den danske oldtid finder man også forskellige maskiner og genstande fra landbohusholdninger. Der er desuden en samling nisser i alle mulige dukkeudformninger.

Kilder

Eksterne henvisninger 
 Videbæk Egnsmuseum

Byer i Ringkøbing-Skjern Kommune
Codex Manesse

Codex Manesse, Manessiske håndskrift eller Grosse Heidelberger Liederhandschrift (Bodmer) er et manuskript fra mellem 1305 og 1340 fra Zürich. Det indeholder kærlighedsdigte (minnesange) på middelhøjtysk af betydelige digtere; mange er kendte herskere. Den tyske minnesangstradition var påvirket af provençalsk trubadurtradition. Manuskriptet indeholder 137 portrætter af forfatterne, som  vises som idealiserede riddere, klædt i dragter i heraldiske farver og med heraldik: Flere med våbenskjold og lansefane, der gør det muligt at identificere dem.

Eksterne henvisninger

 Digital faksimile af Codex Manesse fra Uni-Heidelberg.de
 Miniaturer  fra Codex Manesse 

Litteratur fra middelalderen
Heraldik
Jephtha

Jephtha (HWV 70) er et oratorium fra 1751 af Georg Friedrich Händel til en libretto af Thomas Morell, baseret på historien om Jephtha i Dommernes Bog (kapitel 11) og Jephthas sive votum ("Jeptha eller løftet") fra 1554 af George Buchanan. Mens han komponerede Jephtha, var Händel i stigende grad besværet over sit gradvise tab af synet, og Jephta skulle vise sig at blive hans sidste oratorium. I autografpartituret skrev Händel ved slutningen af omkvædet "How dark, o Lord, are thy decrees" følgende: "Nået hertil den 13. februar 1751, ude af stand til at fortsætte på grund af svækket syn på mit venstre øje".

Historien kredser om Jephthas løfte til Herren om at ofre det første væsen, han møder på sin hjemrejse: Han møder sin elskede datter Iphis. I modsætning til den oprindelige bibelske historie, hvor faderen ikke har andet valg end at ofre hende, idet han kun opnår en kort udsættelse, stoppes Jephtha af en engel i oratoriet, og Iphis behøver blot vie sit liv til Herren.

Händels sidste mesterværk blev opført på Covent Garden den 26. februar 1752 med komponisten som dirigent og med en besætning, der indbefattede to operascenens divaer, Giulia Frasi, Händels primadonna siden 1749, og Caterina Galli. Den blev opført uden kulisser eller kostumer, men opdelt i tre akter.

Dette værk huskes primært for det dramatiske recitativ, Deeper, and deeper still, og arien, Waft her, angels, thro' the skies. I det 19. århundrede blev disse to stykker ofte opført ved koncerter, i sammenhæng, som om recitativet gik direkte forud for arien, selvom de to stykker i virkeligheden optræder to forskellige steder i oratoriet.

Værket har også kunnet høres i Danmark, hvor det blev opført scenisk i marts og april 2010 på Det kongelige teater i en iscenesættelse af Katie Mitchell som en co-produktion med Welsh National Opera og English National Opera; Lars Ulrik Mortensen dirigerede gæsteorkestret Concerto Copenhagen.

Roller

Noter

Links 
 Libretto
 Program  fra Boston Cecilia
 Side fra Händels autografpartitur  i British Library
 Uddrag af Jephtha

Værker af Georg Friedrich Händel
Abigail Sciuto

Abigail "Abby" Sciuto er en fiktiv person i tv-serien NCIS, portrætteret af den amerikanske skuespillerinde Pauley Perrette.
Abby hedder Abigail, men bliver kun kaldt det af dr. Donald Mallard. Abby er retsmedicinsk specialist på NCIS's hovedkvarter i Washington Navy Yard og er nærmest specialist i ballistik, digital retsvidenskab og DNA-analyse. 

Abby er det man kalder "goth" og bl.a. kalder Anthony D. DiNozzo hende for "Pigen der sover i en kiste" og "Den lykkeligste goth jeg nogen sinde har mødt".

Abby har en tøj-flodhest ved navn "Bert", som laver lyde og som Abby bruger når hun er ked af det. 
Ligesom Leroy Jethro Gibbs, drikker Abby meget koffein, men mest Caf-Pow! drikken (en fiktiv koffeindrik).

Eksterne henvisninger 
 

Fiktive personer fra NCIS
Bølling

Bølling er en landsby i Vestjylland med . Bølling er beliggende seks kilometer nordøst for Skjern og 39 kilometer sydvest for Herning. Byen hører til Ringkøbing-Skjern Kommune og er beliggende i Region Midtjylland.

Den ligger i Bølling Sogn med Bølling Kirke inde i landsbyen.

Eksterne henvisninger 
 Landsbyhistorier fra Bølling

Kilder 

Byer i Ringkøbing-Skjern Kommune
Parker i København

København har en række parker, hvoraf de to største er Valbyparken og Fælledparken på hhv 64,2 og 58 ha. Valbyparken blev skabt i 1939 efter området fra 1913 til 1937 havde fungeret som losseplads. Parken lægger nu plæne til bl.a. Grøn Koncert. Fælledparken på Østerbro blev skabt i 1906-1914, hvor byen efterhånden var ved at vokse ud til dette område. Fælledparken er ligeledes blandt de mest besøgte attraktioner i Danmark med flere millioner besøgende om året. Den tredjestørste park i København er Frederiksberg Have (31,7 ha) i den vestlige del af byen. Her kan man bl.a. se en koloni af relativt tamme fiskehejrer og nyde udsigten til Norman Fosters elefanthus i Zoologisk Have, som optager den vestlige del af haven. 

En anden meget populær park er Kongens Have i det centrale København. Denne park er anlagt i 1606 som en privat park for kongen, når han opholdt sig på Rosenborg Slot, som ligger i parkens nordlige ende. Ved anlæggelsen lå park og slot uden for Københavns volde. Parken har været åben for publikum siden starten af 1700-tallet. Centralt i byen langs de tidligere volde findes en række parker, hvoraf Tivoli er den mest kendte. Derudover kan parkerne Ørstedsparken, Botanisk Have, Østre Anlæg, parken omkring Kastellet og parken omkring Stadsgraven henføre deres historie til de gamle volde. Voldanlæggets geografi kan genfindes i den specielle udformning af søerne i parkerne. Botanisk Have kan derudover fremvise et stort kompleks af drivhuse fra det 19. århundrede, herunder det 16 m høje palmehus, med tropisk klima.

Noget særligt for København er, at flere kirkegårde ligeledes har en dobbeltfunktion som parker, dog kun for stille aktiviteter som solbadning, læsning og meditation. Assistens Kirkegård, hvor H.C. Andersen blandt andet ligger begravet, er et vigtigt grønt åndehul for Indre Nørrebro. Den mindre kendte Vestre Kirkegård, som med sine 54 hektar er den største kirkegård i Danmark, tilbyder tætte lunde, åbne plæner, snoede stier søer og andre havetræk. Det er en officiel politik i København, at alle indbyggere i 2015 skal kunne nå en park eller strand til fods på mindre end 15 minutter. I tråd med denne politik er der planlagt flere nye parker i bydele, der mangler grønne områder.

Referencer